شەفەق نیوز/ سەرچەوەیگ ئەمنی لە سەڵاحەدین، ئمڕوو شەممە، خەوەردا لە زەخمداری پەنج مەدەنی دویای لەیەکداین دوو ماشین لەبان ری بەغداد-کەرکوک.
سەرچەوەگە ئەرا ئاژانس شەفەق نیوز وت: رویداوەگە لەبان ری ناوبەین قەزای خورماتوو و ناحیەی تازە لە باشوور کەرکوک بوی، و زەخمدارەیل ئەرا خەسەخانەی نزیکیگ بریان، و دەسەڵاتەیل هاتوچو لێکۆڵینەوە لە رویداوەگە واز کردن.
ری بەغدا-کەرکوک، ک وەپی ئۊشن "ری مەرگ" کەفێدە نوای لیست رویداوەیل هاتوچو، لەوەر خراوی ریەگە لە هاتوچو و رێکخستن، و زەرەدەیلی لە نەوین خاسەوکردن و ئاوەدانی.
